**Postup pri vybavovaní žiadostí Inšpektorátom práce Nitra**

Inšpektorát práce sprístupňuje výlučne informácie, ktoré má k dispozícii.

Postup pri poskytovaní informácií na inšpektoráte práce sa riadi zákonom č. 211/2000 Z. z. a Smernicou IP na zabezpečenie slobodného prístupu k informáciám.

Informácie sa sprístupňujú najmä ústne, nahliadnutím do spisu vrátane možnosti vyhotoviť si odpis alebo výpis, odkopírovaním informácií na technický nosič dát, sprístupnením kópií predlôh s požadovanými informáciami, telefonicky, poštou, elektronickou poštou.

Ak nie je možné informáciu sprístupniť spôsobom určeným žiadateľom v žiadosti, Inšpektorát práce s ním dohodne iný spôsob.

Žiadosť o sprístupnenie informácií Inšpektorát práce v zásade vybaví **bez zbyto**č**ného odkladu, najneskôr do dvanástich pracovných dní odo d**ň**a doru**č**enia (resp. oznámenia) žiadosti na Inšpektorát práce alebo odo d**ň**a odstránenia nedostatkov v žiadosti** **a do 15 pracovných dní, ak sa sprístupňuje informácia nevidiacej osobe v prístupnej forme.**

Zo závažných dôvodov ako sú:

- vyhľadávanie a zber požadovaných informácií na inom mieste, ako je sídlo úradu

- vyhľadávanie a zber väčšieho počtu oddelených alebo odlišných informácií požadovaných na sprístupnenie v jednej žiadosti

- preukázateľné technické problémy spojené s vyhľadávaním a sprístupňovaním informácie, o ktorých možno predpokladať, že ich možno odstrániť v rámci predĺženej lehoty

**môže Inšpektorát práce pred**ĺ**ži**ť **lehotu najviac o osem pracovných dní**.

Predĺženie lehoty oznámi žiadateľovi bezodkladne, najneskôr pred uplynutím lehoty ôsmich pracovných dní. V oznámení uvedie dôvody predĺženia lehoty.

Ak Inšpektorát práce nedisponuje s požadovanými informáciami a vie, kde je možné tieto informácie získať, postúpi žiadosť **do piatich dní** odo dňa doručenia žiadosti príslušnej povinnej osobe, inak žiadosť odmietne rozhodnutím. Postúpenie žiadosti bezodkladne oznámi žiadateľovi.

Ak Inšpektorát práce nevie, kde je možné informácie získať, alebo ak žiadateľovi hoci len sčasti nevyhovie, vydá o tom **do dvanástich pracovných dní** odo dňa podania žiadosti písomné rozhodnutie. Rozhodnutie nevydá, ak žiadosť bola odložená z dôvodu formálnych nedostatkov žiadosti a nevykonania nápravy žiadateľom.